除中英韓文對照之外，兼且圖文並茂，最有趣喺豬肉類、牛肉類有埋個「解剖」公仔，等你知吓個部位晌邊度  。「喜來稀肉」第一次聽個店名覺得好古怪，其實個店名何解？最近，上去佢個網頁八吓，原來晌首爾瑞草區盤浦洞有個因法國人聚居嘅Seorae村而成為東西方文化交融嘅地方，而店方為對Seorae嘅思念及舊日情懷，開拓咗此品牌，取名韓文「서래」，中文「喜來」，而因為店方主打亮點喺護心肉，一般成年豬只有200-300克護心肉，算喺稀少  ，所以中文就意譯為「稀肉」，實質就直指護心肉的意思！